PLANET ตั้งบ.ย่อยใหม่ “แพลนเน็ตคลาวด์” จำหน่าย-ให้บริการซอฟต์แวร์-ฮาร์ดแวร์
PLANET ตั้งบ.ย่อยใหม่ "แพลนเน็ตคลาวด์" จำหน่าย-ให้บริการซอฟต์แวร์-ฮาร์ดแวร์
10 ต.ค. 2562

บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้จัดตั้งบริษัทย่อยใหม่ จำนวน 1 บริษัท เรียบร้อยแล้วเมื่อวันที่ 10 ต.ค.2562 ในชื่อ บริษัท แพลนเน็ตคลาวด์ จำกัด (PlanetCloud Company Limited) ประเภทกิจการ ผู้จำหน่ายและให้บริการซอฟต์แวร์และฮาร์ดแวร์ ด้วยทุนจดทะเบียน 5,000,000 บาท ออกเป็นหุ้นสามัญจำนวน 500,000 หุ้น มูลค่าที่ตราไว้หุ้นละ 10 บาท โดยทุนจดทะเบียนเรียกชำระขั้นต้น 1,250,000 บาท คิดเป็น 25% ของทุนจดทะเบียน จากเงินทุนหมุนเวียนของบริษัท
ทั้งนี้ วัตถุประสงค์ของการลงทุน เพื่อการลงทุนระยะยาวตามแผนงานธุรกิจของบริษัท โดยมีผลตอบแทนเป็นเงินปันผล และผลประกอบการทางธุรกิจ โดยบริษัทฯถือหุ้นในสัดส่วน 99.9994% ด้วยจำนวนหุ้น 499,997 หุ้น ทุนทดทะเบียน 4,999,970 บาท